Svetové dedičstvo UNESCOSvetové dedičstvo UNESCO
Súradnice: 48°48′39″S 14°18′55″V﻿ / ﻿48,810833°S 14,315278°V﻿ / 48.810833; 14.315278

**Český Krumlov** (nem.  *Krumau an der Moldau* alebo *Krummau*) je okresné mesto v Juhočeskom kraji v Česku. Má približne 14 000 obyvateľov a preteká ním rieka Vltava. Mestská pamiatková rezervácia sa od roku 1992 nachádza na zozname Svetového kultúrneho dedičstva UNESCO.

Dejiny
------

Morový stĺp na námestí
Prvá zmienka o meste je z roku 1253. Meno Krumlov zrejme pochádza z nemeckého výrazu *„krumme Aue"* (krivý luh), ktorý odkazuje na polohu mesta medzi esovitými zákrutami rieky Vltavy. V prvej dochovanej zmienke sa Krumlov označuje ako *Chrumbenowe*, v latinských listinách potom nesie meno *Crumlovia* alebo *Crumlovium*, prívlastok Český sa k menu mesta začal pripájať v polovici 15. storočia, asi aby nedošlo k zámene s Moravským Krumlovom.

Zámok Český Krumlov postavili už pred rokom 1253 krumlovskí páni v gotickom štýle. Po tom, ako v roku 1302 vymreli, pripadol zámok a krumlovské panstvo rodine Rosenbergovcov. V roku 1602 kúpil Krumlov cisár Rudolf II. Po bitke na Bielej hore dosadili Habsburgovci na mnohé miesta Čiech nových feudálov, verných kráľovskej dynastii. Pravdepodobne z tohto dôvodu daroval cisár Ferdinand II. Krumlov Schwarzenbergovcom. V roku 1910 malo mesto 8662 obyvateľov, z toho 7367 hovorilo po nemecky a 1295 po česky. V októbri/novembri 1918 pripadlo Česko-Slovensku. Po Mníchovskej dohode z roku 1938 až do roku 1945 patrilo k Nemeckej ríši (Hornému Rakúsku).

V roku 1945 bolo nemecké obyvateľstvo v dôsledku Benešových dekrétov prakticky kompletne vyhnané a Český Krumlov a jeho okolie boli osídlené prisťahovalcami, často z východu (napr. Slovenska, Rumunska).

Pamiatky
--------

Zámok Český Krumlov je po Pražskom hrade najrozsiahlejší zámocký areál v Česku. Pôvodne gotický hrad, prestavaný najmä v renesančnom slohu. Skladá sa z Dolného hradu (pôvodného Hrádku) s dominujúcou vežou a Horného hradu.

Most Na plášti je niekoľkoposchodové premostenie Jelenej záhrady. Spojuje zámok a zámockú záhradu. Bol postavený v roku 1764. Zámocká záhrada bola založená v 2. polovici 16. storočia vo francúzskom štýle, dlhá 700 m, celková rozloha 10 ha. Nachádza sa v nej Kaskádová fontána, barokový letohrádok Belária. Doplnením je jedinečné barokové divadlo v otvorenej krajine s otáčavým hľadiskom.

Vnútorné mesto je systém ulíc s pravidelným námestím nezmenený od doby založenia. Veľký počet zachovaných mestských domov v gotickom, renesančnom, v menšej miere i v barokovom štýle.

Mestská radnica je renesančná stavba z 2. polovice 16. storočia, ktorá sa nachádza na námestí Svornosti. Kostol sv. Víta je gotický trojloďový kostol z rokov 1408 – 1439 na Kostelní ulici.

Časť mesta za riekou, severne od Vnútorného mesta a zároveň podhradie zámku sa nazýva Latrán. S Vnútorným mestom je spojený dreveným Lazebnickým mostom. Obsahuje veľké množstvo menších gotických domov. Mestské hradby pochádzajú z 15. storočia a reprezentujú dnešnú podobu hradieb obopínajúcich Latrán. Z mestských brán sa zachovala len Budějovická brána. Plešivec je názov historickej časti predmestia, ktorá je vyhlásená za samostatnú mestskú pamiatkovú zónu.

Kostol sv. Jošta je pôvodný gotický kostol, často prestavovaný, od 20. storočia využívaný ako obytný dom a dnes múzeum bábok.

Osobnosti
---------

* Egon Schiele (\* 1890 – † 1918), rakúsky expresionistický maliar a grafik
* Petr Muk (\* 1965 – † 2010), český spevák a hudobník
* Judita Hansman (\* 1967), slovenská divadelná, dabingová a filmová herečka

Partnerské mestá
----------------

* Nemecko  Hauzenberg, Nemecko
* Spojené kráľovstvo  Llanwrtyd Wells, Veľká Británia
* Rakúsko  Linz, Rakúsko
* USA  Miami Beach, USA
* Nemecko  Passau, Nemecko
* Taliansko  San Gimignano, Taliansko
* Slovinsko  Slovenj Gradec, Slovinsko
* Rakúsko  Vöcklabruck, Rakúsko

Referencie
----------

1. ↑  Český statistický úřad – Počet obyvatel v obcích České republiky k 1. 1. 2014 (PDF; 504 KiB)

Pozri aj
--------

* Zoznam miest v Česku
* Zoznam obcí v Česku

Iné projekty
------------

Commons
* Spolupracuj na Commons Commons ponúka multimediálne súbory na tému **Český Krumlov**

Externé odkazy
--------------

* Oficiálna stránka mesta
* Virtuálna prehliadka

Galéria
-------

* Pohľad na Český Krumlov zo zámkuPohľad na Český Krumlov zo zámku
* Panoráma mestaPanoráma mesta
* Egon SchieleEgon Schiele
* RadnicaRadnica

| Mestá a obce okresu Český Krumlov |
| --- |
| Benešov nad Černou •
*Besednice* •
Bohdalovice •
Brloh •
Bujanov •
Černá v Pošumaví •
**Český Krumlov** •
Dolní Dvořiště •
Dolní Třebonín •
*Frymburk* •
Holubov •
Horní Dvořiště •
**Horní Planá** •
Hořice na Šumavě •
Chlumec •
Chvalšiny •
Kájov •
**Kaplice** •
*Křemže* •
Lipno nad Vltavou •
Loučovice •
Malonty •
Malšín •
Mirkovice •
Mojné •
Netřebice •
Nová Ves •
Omlenice •
Pohorská Ves •
Polná na Šumavě •
Přední Výtoň •
Přídolí •
Přísečná •
**Rožmberk nad Vltavou** •
Rožmitál na Šumavě •
Soběnov •
Srnín •
Střítež •
Světlík •
**Velešín** •
Větřní •
Věžovatá Pláně •
**Vyšší Brod** •
Zlatá Koruna •
Zubčice •
Zvíkov •
Vojenský újezd Boletice |

| * z
* d
* u
České pamiatky na zozname svetového dedičstva UNESCO |
| --- |
| 
* Historické centrum Českého Krumlova
* Historické centrum Prahy
* Historické centrum Telče
* Pútnický kostol sv. Jana Nepomuckého na Zelenej hore
* Historické centrum Kutné Hory s kostolom sv. Barbory a s kostolom Nanebovzatia Panny Márie v Sedlci
* Lednicko-valtický areál
* Zámok Kroměříž so záhradami
* Vidiecka pamiatková rezervácia Holašovice
* Zámok Litomyšl
* Stĺp Najsvätejšej Trojice v Olomouci
* Vila Tugendhat v Brne
* Třebíčská židovská štvrť, cintorín a bazilika svätého Prokopa
* Banský región Erzgebirge/Krušnohorie
* Národný žrebčín Kladruby nad Labem
* Slávne kúpeľné mestá Európy (Františkovy Lázně, Karlovy Vary, Mariánské Lázně)
* Staré bukové lesy a bukové pralesy Karpát a iných regiónov Európy

 | Vlajka Česka |